钦定古今图书集成/历象汇编/岁功典/第072卷 > 多丽〈中秋〉 杨无咎
## 钦定古今图书集成/历象汇编/岁功典/第072卷 > 多丽〈中秋〉 杨无咎

“晚风清，澹云卷尽轻罗。看银蟾、初离海上，碧溪万里
澄波。碾云衢、玉轮缓驾，照山影、宝镜新磨。光彻庭除，
寒生绮席，无聊清兴助吟哦。共宴赏、明宵天气晴晦，
又知他。无眠处，夜濡湛露，目断明河。　念年来、青云
失志，举头羞见姮娥。且高歌、细敲檀板，𢬵痛饮、倾倒
金荷。断约他年、重挥大手，桂枝须砍最高柯。恁时节清”光比似，今夕更应多。功名事，到头须在，休用忙呵。